ร้านอาหารติดแม่น้ำเจ้าพระยา ที่มีที่นั่งตั้งแต่ชั้น 1 2 และดาดฟ้า 
ทีเด็ดของร้านก็คือวิวฝั่งตรงข้ามที่เป็ดวัดอรุณของจริง ที่สวยกว่าในภาพถ่ายเสมอ
ดังนั้นร้านนี้จะมีแต่นักท่องเที่ยวซะส่วนใหญ่ อาหารมีทั้งไทยและเทศ

หอยแมลงภู่นอก
ลืมถามครับ แต่เดาว่าน่าจะของนิวซีแลน ที่นี่จะเป็นหอยขนาดใหญ่มาก
ราดมาในซอสสีแดง เปรี้ยวนิดเผ็ดหน่อย อร่อยเข้ากันดีครับ หอยใหญ่มากๆ

ปอเปี๊ยทอด
ทางร้านทำเอง อร่อยดีใช้ได้เลยครับ กรอบ ชิ้นใหญ่

ปูนิ่มกระเทียม
กรอบอร่อย รสกลางๆแบบนี้นักท่องเที่ยวน่าจะทานได้ง่ายที่สุด
กระเทียมเยอะ ปูทอดกรอบแต่ไม่ถึงกับกรอบแห้ง

อาหารไทยอื่นๆ ไม่ทันได้ถ่ายรูปครับตอนนั้นหิวมาก สติไม่อยู่กับตัวแล้ว
พะแนงเนื้อ เนื้อเป็นก้อนๆเลยทานไม่หมด คงจะไม่นุ่มเท่าไหร่
แกงส้ม เฉยๆไป ไม่หอม ไม่ถึงเครื่อง เอาใจฟรั่ง

ร้านนี้ฟรั่งหาง่ายครับ บรรยากาศดี ราคาแพงมากนะครับบอกไว้ก่อน
ถ้าคนไทยด้วยกันคงจะหาวิวดีๆได้เช่นกันในราคาที่ถูกกว่า อร่อยกว่า